Hon PEENI HENARE: Āe. I te tīmatanga o te whakaritenga o te mahere, i hui tahi mātou me ngā tohunga o te ao Māori mō tēnei take, ko ētahi kei runga i te rōpū kua kōrero mai nā te mema. Nō reira kua whakarongo mātou ki wā rātou kōrero, kua hui anō mātou ki ngā ratonga hauora Māori kia whakarongo ki ngā nawe me ngā kōrero kei runga i te papa. Nā konā mātou i whakarite ai i tō tātou mahere kia tuku ai i te kano ārai mate. 